Den person, der torsdag kørte ind i lufthavnsbygningen i Tved, er identificeret

Lokalpolitiet i Thisted har fået identificeret den person, der torsdag aften kørte ind i Thisted Lufthavn og døde. Det er den 26-årige  Allan Johannes Petursson fra Bedsted, som også var ejer af bilen. Efterfølgende brændte bygningen voldsomt. - Han har ramt et fyrrum. Det er nok det, folk vil kalde det, i dagligdagen. Det er et teknikrum, hvor der er er en fjernvarmecentral, og der er noget strøm og forskellige andre ting, som egentlig styrer bygningen. Det gør også, at bygningen er stort set uden strøm, forklarede Lars Enevoldsen, indsatsleder hos Nordjyllands Beredskab, efter ulykken.